**Előterjesztés**

**Körmend Város Önkormányzata Képviselő-testülete 2023. február 9-i ülésére**

**Tárgy**: Adósságot keletkeztető ügylet

*Tisztelt Képviselő-testület!*

Az államháztartásról szóló törvény 29. §-a alapján az önkormányzatnak a Stabilitási tv. 45 §. (1) bekezdés a) pontja felhatalmazásában a Stabilitási tv. 8. §. (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegeit be kell mutatni az adott évi költségvetés beterjesztését megelőzően.

Az előterjesztés 1. számú melléklete tartalmazza az erre vonatkozó adatokat, tekintettel arra, hogy Körmend Város Önkormányzata 2023. évi költségvetése fejlesztési célú hitel felvételét tervezi. A hitelt egyes fejlesztési kiadásokhoz kívánja felvenni az önkormányzat a kölcsönszerződésekben foglaltaknak megfelelően, amelyet a felvételt követő 9 év alatt kell letörleszteni: 2024-2032. években. Az önkormányzat a kölcsönszerződését (1619/2022. (XII.13.) kormány határozata alapján kötötte meg a pénzintézettel 2022. évben. Az önkormányzat jelenleg 1 szerződés alapján rendelkezik lehívott hitelállománnyal (5.000.000 Ft – Bástya utca körforgalom). A megkötött kölcsönszerződésekben foglaltak szerint kerülnek lehívásra a feladatok teljesítése alapján az összegek.

A 2023. évben újabb felhalmozási hitel felvételére az önkormányzat 2023. évi fejlesztési kiadásainak megvalósítása következtében válhat szükségessé.

**Határozati javaslat**

Körmend város Önkormányzata az 1. számú mellékletben meghatározottak szerint elfogadja az Áht. 29/A §-a szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Körmend, 2023. február 01.

 Bebes István

 polgármester